Na podlagi 10. člena Pravilnika o štipendiranju v občini Trzin (Uradni vestnik Občine Trzin št. 9/18) objavljam

**JAVNI RAZPIS**

**za dodelitev štipendije Občine Trzin študentu iz manj premožne družine**

**za študijsko leto 2019/2020**

**1. Predmet razpisa**

Predmet razpisa je štipendiranje študentov iz manj premožnih družin.

Občina Trzin, Mengeška 22, 1236 Trzin razpisuje 1 (eno) štipendijo za študenta iz manj premožne družine od 1.10.2019 dalje v višini 178,16 EUR mesečno. Štipendija se štipendistu izplačuje mesečno do 10. v mesecu za pretekli mesec za celotno študijsko leto in ob izpolnjevanju pogojev, ki jih dokazuje ob koncu vsakega študijskega leta, vse do izteka izobraževalnega programa za katerega je štipendijo pridobil.

**2. Pogoji in merila za pridobitev štipendije**

Občinska štipendija se lahko dodeli kandidatom, če so se prijavili na razpis, ki ga javno objavi Občina Trzin in izkažejo izpolnjevanje splošnih in dodatnih pogojev razpisa navedenih v nadaljevanju.

Splošni pogoji za kandidate za štipendijo (kot jih določa 3. člen Pravilnika o štipendiranju v občini Trzin) so, da:

* imajo stalno prebivališče v Občini Trzin,
* imajo status študenta in ob vpisu v prvi letnik študijskega programa (v skladu z zakonom o visokem šolstvu) niso starejši od 26 let,
* njihovo izobraževanje poteka neprekinjeno in redno ter od nižje stopnje izobraževanje k višji stopnji,
* niso v delovnem razmerju oziroma ne opravljajo samostojne registrirane dejavnosti,
* niso vpisani v evidenco brezposelnih oseb pri Zavodu RS za zaposlovanje,
* niso lastniki ali solastniki gospodarske družbe,
* ne prejemajo druge štipendije ali drugih prejemkov za izobraževanje po drugih predpisih,
* niso pridobili štipendije Občine Trzin za izobraževanje na isti stopnji izobraževanja.

Dodatni pogoj za kandidate za štipendijo (kot jih določa 9. člen Pravilnika o štipendiranju v občini Trzin) so, da:

* kandidat in njegova družina s svojimi dohodki in premoženjem ne presegajo cenzusa za dodelitev državne štipendije v 3. dohodkovnem razredu v skladu s 23. členom Zakona o uveljavljanju pravic iz javnih sredstev (Uradni list RS, št. [62/10](http://www.uradni-list.si/1/objava.jsp?sop=2010-01-3387), [40/11](http://www.uradni-list.si/1/objava.jsp?sop=2011-01-1910), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [14/13](http://www.uradni-list.si/1/objava.jsp?sop=2013-01-0370), [56/13](http://www.uradni-list.si/1/objava.jsp?sop=2013-01-2139) – ZŠtip-1, [99/13](http://www.uradni-list.si/1/objava.jsp?sop=2013-01-3548), [14/15](http://www.uradni-list.si/1/objava.jsp?sop=2015-01-0505) – ZUUJFO, [57/15](http://www.uradni-list.si/1/objava.jsp?sop=2015-01-2374), [90/15](http://www.uradni-list.si/1/objava.jsp?sop=2015-01-3503), [38/16](http://www.uradni-list.si/1/objava.jsp?sop=2016-01-1639) – odl. US, [51/16](http://www.uradni-list.si/1/objava.jsp?sop=2016-01-2254) – odl. US, [88/16](http://www.uradni-list.si/1/objava.jsp?sop=2016-01-3928), [61/17](http://www.uradni-list.si/1/objava.jsp?sop=2017-01-2917) – ZUPŠ, [75/17](http://www.uradni-list.si/1/objava.jsp?sop=2017-01-3595), 77/18 in 47/19), kar pomeni, da ne presegajo višine 438,72 EUR neto mesečno na družinskega člana.

Dohodki na družinskega člana se ugotavljajo na način, kot ga določa veljavni zakon, ki ureja štipendiranje.

V primeru večjega števila kandidatov ima prednost pri izbiri kandidat z nižjim dohodkom na družinskega člana.

**3. Rok in način prijave**

Vlogo z vsemi obveznimi dokazili kandidati oddajo do vključno **30. oktobra 2019** v zaprti ovojnici z oznako **»NE ODPIRAJ – ŠTIPENDIJA ZA KANDIDATE IZ MANJ PREMOŽNIH DRUŽIN«** na naslov **Občina Trzin, Mengeška cesta 22, 1236 Trzin.**

Obrazec »Vloga za dodelitev občinske štipendije kandidatu iz manj premožne družine« je na voljo v vložišču Občine Trzin oziroma je objavljen na spletni strani Občine Trzin ([www.trzin.si](http://www.trzin.si)).

Vlogi na razpis je treba obvezno priložiti vsa našteta dokazila:

* izjavo v zvezi z izpolnjevanjem splošnih pogojev iz 2. člena tega razpisa,
* dokazila o izpolnjevanju dodatnih pogojev iz 2. člena tega razpisa:
* dokazilo o vpisu v tekoče študijsko leto,
* dokazilo o učnem uspehu v preteklem letu,
* dokazilo o dohodkih na družinskega člana za preteklo leto in dokazila o premoženjskem stanju družine oziroma izjavo, da kandidat in njegova družina soglašajo s pridobitvijo podatkov o dohodkih in premoženju iz javnih evidenc (to dokazilo je lahko veljavna odločba Centra za socialno delo o otroškem dodatku),
* življenjepis,
* kandidati, ki se izobražujejo v tujini morajo priložiti dokazilo o akreditiranosti izobraževalne ustanove in akreditiranosti izobraževalnega programa, prevod dokumentacije ter ustrezno primerjavo vrednotenja uspešnosti študija v tujini z ocenami oz. vrednotenjem RS in dokazilo o trajanju dodiplomskega oziroma podiplomskega študijskega programa v tujini,
* za kandidata, ki ni polnoleten, podpiše vlogo tudi njegov zakoniti zastopnik.

Informacije glede razpisa lahko kandidati dobijo v času uradnih ur na oddelku družbenih dejavnosti ali na telefonski številki: 01/564 45 44.

**4. Izbirni postopek**

V skladu s 17. členom Pravilnika o štipendiranju v občini Trzin bo pristojna komisija odpirala prejete vloge dne 6.11.2019. Kandidati bodo o izidu javnega razpisa obveščeni s sklepom, ki ga, v roku 8 dni od predloga komisije za dodelitev štipendije, izda občinska uprava Občine Trzin. Zoper sklep je v roku 8 dni od prejema možen pisni ugovor pri županu Občine Trzin.

Medsebojna razmerja med Občino Trzin in štipendistom se uredijo s pogodbo, ki jo v imenu občine s štipendistom sklene župan. Za štipendista, ki ni polnoleten, podpiše pogodbo tudi njegov zakoniti zastopnik. Vzorec pogodbe je sestavni del razpisne dokumentacije.

|  |  |  |  |
| --- | --- | --- | --- |
| Datum: 30.9.2019 |  |  | Župan |
| Številka: 1102-1/2019-1 |  |  |  Peter Ložar |

Posredovati:

* spletna stran Občine Trzin ([www.trzin.si](http://www.trzin.si)), 1. oktober 2019,
* Uradni vestnik Občine Trzin, 1. oktober 2019,
* obvestilo o razpisu v Odsevu, oktober 2019:

*Občina Trzin obvešča, da je na spletni strani* [*http://www.trzin.si/sl/*](http://www.trzin.si/sl/) *in v Uradnem vestniku Občine Trzin dne 1.10.2019 objavila Javni razpis za dodelitev štipendij dijakom in študentom za šolsko/študijsko leto 2019/20 za nadarjene, manj premožne in športne štipendije. Rok za oddajo vlog je 30.10.2019.*